[{"text_idx": "#000001", "text": "Emaitzek ematen diguten zilegitasunarekin, Eusko Jaurlaritzari Felix Garciandia presidentearen norabidea edo presidentea bera alda ditzala eskatzen diogu."}, {"text_idx": "#000002", "text": "Joan den abenduaren 18an egin ziren hauteskunde sindikalak Pasaiako Portuko Agintaritzan (PPA) eta, berriz ere, LABeko hautagaitza atera zen garaile. Gaur egun 125 pertsonak egiten dute lan estatuko administraziopean dagoen enpresa honetan, eta langile- batzordea 9 kidek osatzen dute. Portuko langileek 53 bozka eman zizkioten LABi, 5 delegatu lortuz. Beraz, LABek gehiengoa mantenduko du PPAn datozen lau urteotan. Gogoratu behar da, portua bere orokortasunean hartuta, LAB dela sindikaturik bozkatuena, epealdi trinkoa gainditurik."}, {"text_idx": "#000003", "text": "LABek eskerrak eman dizkie hauteskundeetan parte hartu duten langile guztiei eta, bereziki, bere hautagaitza bultzatu edo/eta bozkatu dutenei."}, {"text_idx": "#000004", "text": "Legealdi gogorra dugu aurretik, Madrilen erabakitzeko baita Estatuko Aurrekontu Orokorren menpe dagoen gure lan-arautegi nagusia, hitzarmena alegia, eta handik datozelako neurri, lege eta dekretu murriztaileak... Horixe izango da gure lerro nagusietako bat, hain zuzen ere: negoziazio kolektiboa Pasaiara ekartzea eta hemen eskuratzea lan-jardueraz eta baldintzez erabakitzeko ahalmena."}, {"text_idx": "#000006", "text": "Horrexegatik eskatzen diogu Eusko Jaurlaritzari berak izendatutako Felix Garciandia presidentea norabide horretan zuzen dezala, orain arte ez bezala, agintari honek noraezean baitarama enpresa karguan daramatzan 12 hilabeteetan:"}, {"text_idx": "#000007", "text": "\u2013 Martxan zeuden proiektu guztiak gediaraziz. \u2013 Transferentzia gauzatzearen aurka azalduz. \u2013 Eguneroko kudeaketa bere erara egin dadin inposatuz. \u2013 Kontratazio berriak bere interes pertsonalen arabera antolatuz \u2013 Euskararen kudeaketarako enpresak onartuta dituen irizpideak arbuiatuz. \u2013 Indar sindikalak baztertuz. \u2013 Langileon eginbeharrak mespretxatuz. \u2013 Kontrako iritziei jarrera erasotzaile eta baztertzaileaz erantzunez. \u2013 PPAko irudi publikoa bortizkeraz zikinduz (azaroan Herrera-Trintxerpe pasabidearen inaugurazio ekitaldian kutsaduragatik protestan zegoen herritar bati ostikoka oldartu zitzaion)."}, {"text_idx": "#000008", "text": "Eta jarrera berbera omen dauka portuko goi-karguekin ere. Jakin berri dugunez, 2019ko otsailean zeahr zuendari berri bat izendatzen saiatu da baina, Eusko Jaurlaritzara eta Estatuko Portuak erakundera zuzendaritzaren erdiak baino gehiagok Felix Garciandiaren jarrera eta kudeaketa salatuz igorritako txostena tarteko, atzera bota du erabakia."}, {"text_idx": "#000010", "text": "Bestela, aspaldian krisian dagoen Gipuzkoako azpiegiturarik garrantzitsuenetako bat hondamendira erabako dute, Pasaiako badiaren inguruko udalerri, langile eta herritar guztien kalterako."}, {"text_idx": "#000011", "text": "Eratu da azkenean Nafarroako Esku-hartze Sozialeko bigarren hitzarmenaren negoziazio mahaia, non LABek alderdi sozialaren % 70 izanen baitu"}, {"text_idx": "#000014", "text": "Azken 24 orduotan bi lan-heriotza gertatu izana salatzen dugu"}, {"text_idx": "#000015", "text": "Greba mugagabea abiatu dugu Olazabal y Huarten enpresaren pasibotasunaren aurrean"}]